મહાસત્તા બનવા માટેની શી જિનપિંગની ઇચ્છા હવે અજાણી રહી નથી. રશિયાના પ્રમુખ પુટિને ક્રિમીયાને પોતાનામાં ભેળવી દઈને તાકાત બતાવી છે, પણ શી જિનપિંગ તેનાથી વધુ કશુંક કરવાના મૂડમાં છે. દક્ષિણ ચીન સમુદ્રમાં તેમણે જમાવટ કરી છે. ભવિષ્યમાં ત્યાંના દેશો સાથે વાટાઘાટો કરવાની વાત આવે ત્યારે પોતાનો હાથ ઉપર રહે તેવી ચીનની ગણતરી છે. એવી ભૂમિકા પોતે ભજવી શકે છે તેવું દેખાડવા માટે બન્ને કોરિયા વચ્ચે સમાધાન કરવામાં ચીનની ભૂમિકા હોવી જોઈએ. અમેરિકા આવીને ઉકેલ લાવે તેના બદલે બિજિંગ આ બે દેશો વચ્ચે મધ્યસ્થી કરવા માગે છે તે સ્પષ્ટ છે.